CELEX: 32013R1229
Language: el
Date: 2013-11-28 00:00:00
Title: Εκτελεστικός κανονισμός (ΕΕ) αριθ. 1229/2013 της Επιτροπής, της 28ης Νοεμβρίου 2013 , σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία

3.12.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 322/8
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1229/2013 ΤΗΣ ΕΠΙΤΡΟΠΉΣ
   της 28ης Νοεμβρίου 2013
   σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:
   
               (1)
            
            
               Για να εξασφαλιστεί η ενιαία εφαρμογή της Συνδυασμένης Ονοματολογίας που προσαρτάται στον κανονισμό (ΕΟΚ) αριθ. 2658/87, είναι αναγκαίο να θεσπιστούν μέτρα όσον αφορά την κατάταξη των εμπορευμάτων που αναφέρονται στο παράρτημα του παρόντος κανονισμού.
            
         
               (2)
            
            
               Ο κανονισμός (ΕΟΚ) αριθ. 2658/87 θεσπίζει τους γενικούς κανόνες για την ερμηνεία της Συνδυασμένης Ονοματολογίας (ΣΟ). Οι εν λόγω κανόνες εφαρμόζονται επίσης σε κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν κάποια νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.
            
         
               (3)
            
            
               Κατ’ εφαρμογή αυτών των γενικών κανόνων τα εμπορεύματα που περιγράφονται στη στήλη (1) του πίνακα που παρατίθεται στο παράρτημα πρέπει να υπαχθούν στον κωδικό ΣΟ που εμφαίνεται στη στήλη (2), για τους λόγους που αναφέρονται στη στήλη (3) του εν λόγω πίνακα.
            
         
               (4)
            
            
               Είναι σκόπιμο να προβλεφθεί ότι ο κάτοχος δεσμευτικών δασμολογικών πληροφοριών, οι οποίες έχουν εκδοθεί σχετικά με τα εμπορεύματα που αφορά ο παρών κανονισμός και δεν είναι σύμφωνες με τον παρόντα κανονισμό, μπορεί να συνεχίσει να τις επικαλείται επί μια ορισμένη χρονική περίοδο, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92 του Συμβουλίου (2). Η περίοδος αυτή πρέπει να καθοριστεί σε τρεις μήνες.
            
         
               (5)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη (1) του πίνακα που παρατίθεται στο παράρτημα κατατάσσονται στη Συνδυασμένη Ονοματολογία στον κωδικό ΣΟ που αναφέρεται στη στήλη (2) του εν λόγω πίνακα.
   Άρθρο 2
   Οι δεσμευτικές δασμολογικές πληροφορίες που δεν είναι σύμφωνες με τον παρόντα κανονισμό μπορούν να συνεχίσουν να χρησιμοποιούνται, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92, για περίοδο τριών μηνών από την ημερομηνία έναρξης της ισχύος του παρόντος κανονισμού.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 28 Νοεμβρίου 2013.
      
         
            Για την Επιτροπή, εξ ονόματος του Προέδρου,
         Algirdas ŠEMETA
         
            Μέλος της Επιτροπής
         
      
   
   
      (1)  ΕΕ L 256 της 7.9.1987, σ. 1.
   
      (2)  Κανονισμός (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (ΕΕ L 302 της 19.10.1992, σ. 1).
   
      ΠΑΡΑΡΤΗΜΑ
      
                  Περιγραφή των εμπορευμάτων
               
               
                  Κατάταξη
                  (κωδικός ΣΟ)
               
               
                  Αιτιολογία
               
            
                  (1)
               
               
                  (2)
               
               
                  (3)
               
            
                  Είδος αποτελούμενο από ξύλινη βάση (διαστάσεων περίπου 40 επί 40 cm) που καλύπτεται στην άνω επιφάνεια και στις άκρες με ύφασμα από συνθετικές ίνες (πολυπροπυλένιο) επενδυμένο με πίλημα. Το ύφασμα έχει ένα υπόθεμα από κυψελώδη πλαστική ύλη.
                  Στο κέντρο της βάσης υπάρχει σωλήνας ύψους 60 cm κατασκευασμένος από χαρτόνι, με κάλυμμα και στα δύο άκρα. Το κάλυμμα στο κάτω άκρο αποτελείται από σκληρό πλαστικό, ενώ ένας κοχλίας διαπερνά την ξύλινη βάση φθάνοντας στο εν λόγω πλαστικό κάλυμμα, ώστε να στερεώνεται ο σωλήνας στη βάση. Το κάλυμμα στο άνω άκρο του σωλήνα αποτελείται από στρογγυλό τεμάχιο ξύλου διαμέτρου περίπου 12 cm και είναι καλυμμένο με υφασμένο βελούδο (φέλπα με σύνθεση 60 % πολυακρυλικό και 40 % πολυεστέρα).
                  Ο σωλήνας καλύπτεται με χαλί σιζάλ το οποίο έχει κολληθεί σε αυτόν και στερεωθεί με συνδετήρες συρραφής. Το χαλί σιζάλ αποτελείται από υπόθεμα ελαστικού κόμμεος (λάτεξ) και ύφασμα από νηματοποιημένες φυτικές ίνες σιζάλ (βλ. φωτογραφία αριθ. 668Β). Κάθε νηματοποιημένο κορδόνι από ίνες σιζάλ έχει τίτλο πάνω από 20 000 decitex.
                  (Βλ. φωτογραφίες αριθ. 668 A και 668 B) (1)
                  
               
               
                  6307 90 98
               
               
                  Η κατάταξη καθορίζεται από τους Γενικούς Κανόνες 1, 3 (β) και 6 για την ερμηνεία της Συνδυασμένης Ονοματολογίας (ΓΚΕ), τη σημείωση 7(στ) του Τμήματος XI και από το κείμενο των κωδικών ΣΟ 6307, 6307 90 και 6307 90 98.
                  Λαμβανομένων υπόψη των αντικειμενικών χαρακτηριστικών του, το είδος προορίζεται για τις γάτες και έχει σχεδιαστεί με σκοπό να τις προσελκύει και να τις απομακρύνει από τα έπιπλα τα οποία διαφορετικά θα χάραζαν με τα νύχια τους και θα καταλάμβαναν.
                  Η κατάταξη ως έπιπλο στην κλάση 9403 αποκλείεται διότι η κλάση αυτή καλύπτει προϊόντα διαφορετικού χαρακτήρα, τα οποία χρησιμοποιούνται σε ιδιωτικές κατοικίες, ξενοδοχεία, γραφεία, σχολεία, εκκλησίες, καταστήματα, εργαστήρια, κλπ. (βλ. επίσης τις Επεξηγηματικές Σημειώσεις του Εναρμονισμένου Συστήματος (ΕΣΕΣ) για την κλάση 9403 του ΕΣ).
                  Η κατάταξη ως παιχνίδι στην κλάση 9503 επίσης αποκλείεται, διότι το είδος αναγνωρίζεται ότι προορίζεται αποκλειστικά για ζώα και, συνεπώς, δεν καλύπτεται από την εν λόγω κλάση σύμφωνα με τη σημείωση 5 του Κεφαλαίου 95.
                  Η υφαντική ύλη είναι ουσιώδους σημασίας για την προσέλκυση γατών (π.χ. για να ακονίζουν τα νύχια τους, να κάθονται σε αυτή και να παίζουν με αυτή) και, επομένως, για τη χρήση του είδους ως οργάνου ακονίσματος νυχιών και παιχνιδιού για γάτες. Συνεπώς, η υφαντικό ύλη (όχι το ξύλο, το χαρτόνι ή το πλαστικό) είναι αυτή που προσδίδει στο είδος τον ουσιώδη χαρακτήρα του, κατά την έννοια του ΓΚΕ 3 (β).
                  Οι ίνες σιζάλ της κλάσης 5305 έχουν νηματοποιηθεί σε σπάγκο της κλάσης 5607, κατά την έννοια της σημείωσης 3 Α ε) του Τμήματος XI της ΣΟ (βλ. επίσης τις ΕΣΕΣ για την κλάση 5305, πρώτο εδάφιο, και τη διάκριση μεταξύ νημάτων και σπάγκου στον πίνακα I, του τύπου: από άλλες φυτικές ίνες, στις ΕΣΕΣ του Τμήματος XI, Γενικά, (1) (B) (2)).
                  Ωστόσο, το ύφασμα σιζάλ δεν μπορεί να καταταγεί στην κλάση 5609 ως σπάγκος, διότι η κλάση αυτή δεν καλύπτει τα υφαντουργικά είδη που καλύπτονται από πιο εξειδικευμένη κλάση για υφάσματα, όπως η κλάση 6307 (βλέπε επίσης τις ΕΣΕΣ για την κλάση 5609, πρώτο εδάφιο και τρίτο εδάφιο, στοιχείο (γ)).
                  Ούτε το χαλί σιζάλ ούτε το επενδυμένο με ύφασμα πίλημα από συνθετικές ίνες, με υπόθεμα από κυψελώδη πλαστική ύλη, μπορεί να καταταγεί στο Κεφάλαιο 57 κατά την έννοια της σημείωσης 1 του εν λόγω Κεφαλαίου, δεδομένου ότι οι ύλες αυτές αποτελούν μέρος ξύστρας γάτας και δεν προορίζονται για επίπλωση (βλέπε επίσης τις ΕΣΕΣ του Κεφαλαίου 57, Γενικά, πρώτο εδάφιο).
                  Κατά συνέπεια, έτοιμο είδος που αποτελείται από ύφασμα σιζάλ, υφασμένο βελούδο και επενδυμένο με πίλημα ύφασμα από συνθετικές ίνες θα πρέπει να καταταγεί στην κλάση 6307.
                  Το είδος πρέπει συνεπώς να καταταγεί στον κωδικό ΣΟ 6307 90 98 ως «άλλο έτοιμο υφαντουργικό είδος».
               
            
         
      
                  
                     
               
               
                  
                     
               
            
         (1)  Οι φωτογραφίες έχουν καθαρά ενημερωτικό χαρακτήρα.